ธนาธร แจงศาลรธน. ปมถือหุ้นสื่อ ปัด ไม่เคยยุ่งเกี่ยว จำวันโอนหุ้นไม่ได้ (คลิป)
ธนาธร แจงศาลรธน.ยิบ ปมหุ้น บ.วีลัคมีเดีย ปัดไม่เคยยุ่งเกี่ยวกับบริษัท ไม่เคยทำธุรกิจสื่อมาก่อน อ้าง จำเหตุการณ์วันโอนหุ้น 8 ม.ค.เดินทางจากบุรีรัมย์มากทม.ไม่ได้ พอขึ้นรถก็หลับตลอดทาง ไม่รู้ สั่งจ่ายเช็ค 6 ล้านบาท , ,วันที่ 18 ต.ค.นาย,ธนาธร จึงรุ่งเรืองกิจ, ส.ส.บัญชีรายชื่อและหัวหน้าพรรคอนาคตใหม่ กล่าวระหว่างการไต่สวนต่อ ศาลรธน.ว่า ไม่เคยยุ่งเกี่ยวกับบริษัทนี้ และเพิ่งถือหุ้นมาเพียง 4 ปีเท่านั้น เพราะนางสมพร อยากให้ลูกหลาน และสะใภ้ มีงานทำ เพราะตอนนั้นภรรยาเป็นแม่บ้านอย่างเดียว แต่มารดาของตนเห็นว่า ภรรยาตนไม่มีงานทำ จึงให้มอบหุ้นให้ในช่วงกลางของบริษัท แต่ในช่วงแรกตั้งแต่ก่อตั้งไม่ได้ยุ่งเกี่ยวแต่อย่างใด,ทั้งนี้ ศาลได้ซักถามว่า ถ้า บ.วีลัค จะเลิกผลิตสื่อ ก็ต้องไปจดแจ้งด้วยว่า เลิกแล้ว ตามหลักการเป็นเช่นนั้น ทำให้นายธนาธร กล่าวว่า ตัวเองไม่ทราบหลักการ ไม่ยุ่งเกี่ยวกับบริษัทนี้ และไม่เคยทำธุรกิจสื่อมาก่อน,นอกจากนี้ ศาลยังให้ความสำคัญกับการเดินทางของนายธนาธรในวันที่ 8 มกราคม จาก จ.บุรีรัมย์ ถึง กทม.โดยถามถึงเหตุผลนัดวันโอนว่า เหตุใดต้องเป็นวันนี้ และตารางการโอนหุ้นกับตารางการหาเสียง ตารางไหนออกก่อนกัน โดยนายธนาธร ระบุว่า ถือเป็นวันทำงานตามปกติของตัวเอง เป็นวันธรรมดา ตนถือหุ้นในบริษัท 30-40 บริษัท ก่อนมาเล่นการเมืองพอมาทำงานการเมืองลาออกจากทุกตำแหน่ง ส่วนเหตุการณ์ในวันนั้นตนจำไม่ได้ ว่า ตารางหาเสียง หรือ นัดหมายโอนหุ้นเกิดก่อนกัน เพราะเกิดขึ้นนานแล้ว ถ้าถามศาลบ้างว่า หลายเดือนที่แล้วท่านทำอะไรบ้าง ศาลจำได้หรือไม่ ทำให้นายบุญส่ง ตอบว่า ศาลจำได้ เพราะทุกอย่างมีการบันทึกเอาไว้,ส่วนการเดินทางจาก จ.บุรีรัมย์ มากทม.นั้น ตนหลับตลอดทาง และเลือกเดินทางด้วยรถยนต์เพราะอยากพักผ่อน ขึ้นรถปุ๊บจะได้หลับทันที ถ้ากลับเครื่องบิน จะทำให้ไม่ได้หลับ เพราะเมื่อเจอผู้คนก็ต้องถ่ายรูป ทั้งนี้ นายธนาธร ยังไม่ขอยืนยันว่าในการเดินทางนั้นได้มีการติดต่อกับทนายความ หรือ กลุ่มบุคคลที่ได้โอนหุ้นหรือไม่,นายบุญส่ง ยังได้ซักถามนายธนาธรด้วยว่า จำกรณีการสั่งจ่ายเช็ค จำนวน 6 ล้านบาทได้หรือไม่ นายธนาธร ระบุว่า จำไม่ได้ เพราะตนไม่ได้เดือดร้อนเรื่องเงิน และไม่รู้ด้วยซ้ำว่า ได้เขียนเช็ควันนั้นด้วยหรือไม่ เพราะที่ผ่านมาไม่เคยจัดการเรื่องเงิน,ข่าวเกี่ยวข้อง ,ธนาธร มั่นใจศาลรัฐธรรมนูญไต่สวนพยานไร้ปัญหา ย้ำคู่กรณีไร้หลักฐานหักล้าง,ธนาธร ไปศาลให้ปากคำคดีหุ้นวีลัค บอกภูมิใจร่วมอุดมการณ์ กับอนาคตใหม่,ปูมหลัง วิ รวิพรรณ หลังบ้านธนาธร สวย คล่อง ฉลาดเป็นกรด กูรูเงินทอง,ธนาธร ร่ายยาว ยันไม่รู้จัก โจชัว หว่อง แค่เคยพบในงานเสวนาที่ฮ่องกง
ธนาธร แจงศาลรธน.ยิบ ปมหุ้น บ.วีลัคมีเดีย ปัดไม่เคยยุ่งเกี่ยวกับบริษัท ไม่เคยทำธุรกิจสื่อมาก่อน อ้าง จำเหตุการณ์วันโอนหุ้น 8 ม.ค. เดินทางจากบุรีรัมย์มากทม.ไม่ได้ พอขึ้นรถก็หลับตลอดทาง 
ธนาธร จึงรุ่งเรืองกิจ,ถือหุ้นสื่อ,ศาลรธน.ไต่สวนธนาธร,อนาคตใหม่,วีลัคมีเดีย,โอนหุ้น 8 ม.ค.,ข่าวทั่วไป